Document ID: 32013D0534

ΑΠΌΦΑΣΗ 2013/534/ΚΕΠΠΑ ΤΟΥ ΣΥΜΒΟΫΛΙΟΥ
της 29ης Οκτωβρίου 2013
για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα κατά της Λευκορωσίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
Εκτιμώντας τα εξής:
(1)
Στις 15 Οκτωβρίου 2012, το Συμβούλιο εξέδωσε την απόφαση 2012/642/ΚΕΠΠΑ (1) που επιβάλλει περιοριστικά μέτρα κατά της Λευκορωσίας. Τα εν λόγω μέτρα ισχύουν έως τις 31η Οκτωβρίου 2013.
(2)
Βάσει επανεξέτασης της απόφασης 2012/642/ΚΕΠΠΑ, τα εν λόγω περιοριστικά μέτρα θα πρέπει να παραταθούν έως τις 31 Οκτωβρίου 2014.
(3)
Λόγω της συνεχιζόμενης σοβαρότητας της κατάστασης στη Λευκορωσία, το Συμβούλιο κρίνει ότι θα πρέπει να προστεθούν τρία πρόσωπα στον κατάλογο των προσώπων και οντοτήτων έναντι των οποίων εφαρμόζονται τα περιοριστικά μέτρα που προβλέπονται στην απόφαση 2012/642/ΚΕΠΠΑ.
(4)
Το Συμβούλιο κρίνει επίσης ότι δεν δικαιολογείται πλέον η διατήρηση ορισμένων προσώπων και οντοτήτων στον κατάλογο προσώπων και οντοτήτων έναντι των οποίων εφαρμόζονται τα περιοριστικά μέτρα στην απόφαση 2012/642/ΚΕΠΠΑ.
(5)
Επιπλέον, οι πληροφορίες σχετικά με ορισμένα πρόσωπα και οντότητες που αναφέρονται στο παράρτημα της απόφασης 2012/642/ΚΕΠΠΑ θα πρέπει να επικαιροποιηθούν.
(6)
Η απόφαση 2012/642/ΚΕΠΠΑ θα πρέπει, κατά συνέπεια, να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2012/642/ΚΕΠΠΑ τροποποιείται ως εξής:
1)
στο άρθρο 8, η παράγραφος 2 αντικαθίσταται από το ακόλουθο κείμενο:
«2. Η παρούσα απόφαση εφαρμόζεται έως τις 31 Οκτωβρίου 2014. Τελεί υπό διαρκή επανεξέταση. Μπορεί να ανανεώνεται ή να τροποποιείται, κατά περίπτωση, εάν το Συμβούλιο κρίνει ότι οι στόχοι της δεν έχουν επιτευχθεί.»,
2)
το παράρτημα αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 29 Οκτωβρίου 2013.

Labels: 18
5